निशुल्क स्वास्थ्य जांच परामर्श शिविर में 718 लोगों का उपचार
जयपुर| मानवसेवा संस्थान की ओर से रविवार को नीलकंठ महादेव मंदिर, अशोक विहार, गुर्जर की थड़ी पर स्वास्थ्य चिकित्सा परामर्श शिविर आयोजित किया गया। शिविर का उद्घाटन क्षेत्रीय विधायक अरुण चतुर्वेदी, समाज कल्याण एवं अधिकारिता मंत्री ने किया। शिविर में 718 लोगों ने पंजीयन कराकर स्वास्थ्य सेवाओं का लाभ उठाया। कार्यक्रम की अध्यक्षता सांसद रामचरण बोहरा ने की। संस्था अध्यक्ष दुर्ग सिंह चौहान ने बताया कि इस अवसर पर उदयसिंह राठौड़, पूर्व विधायक, भवानी सिंह राजावत, स्थानीय पार्षद, रवि प्रकाश शर्मा, रुक्मिणी हल्दिया, सेवानिवृत्त आईएएस एवं लक्ष्मण सिंह राठौड़ मौजूद रहे।
hin_Deva hin_Deva